ddrg/super_eurlex huggingface dataset:
2003/744/Euratom: Neuvoston päätös, tehty 22 päivänä syyskuuta 2003, hyväksymisen antamisesta sille, että komissio tekee ydinenergian rauhanomaista käyttöä koskevan yhteistyösopimuksen Euroopan atomienergiayhteisön (Euratom) ja Uzbekistanin tasavallan hallituksen välillä



Virallinen lehti nro L 269 , 21/10/2003 s. 0008 - 0008



Neuvoston päätös, tehty 22 päivänä syyskuuta 2003, hyväksymisen antamisesta sille, että komissio tekee ydinenergian rauhanomaista käyttöä koskevan yhteistyösopimuksen Euroopan atomienergiayhteisön (Euratom) ja Uzbekistanin tasavallan hallituksen välillä (2003/744/Euratom) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottaa huomioon komission ehdotuksen, sekä katsoo seuraavaa: (1) Komissio on neuvoston 26 päivänä kesäkuuta 2000 tekemällä päätöksellä hyväksyttyjen neuvoston neuvotteluohjeiden mukaisesti neuvotellut ydinenergian rauhanomaista käyttöä koskevan yhteistyösopimuksen Euroopan atomienergiayhteisön (Euratom) ja Uzbekistanin tasavallan hallituksen välillä. (2) Komissio olisi valtuutettava tekemään kyseinen sopimus, ON PÄÄTTÄNYT SEURAAVAA: Ainoa artikla Valtuutetaan komissio tekemään ydinenergian rauhanomaista käyttöä koskeva yhteistyösopimus Euroopan atomienergiayhteisön (Euratom) ja Uzbekistanin tasavallan hallituksen välillä. Sopimuksen teksti on tämän päätöksen liitteenä. Tehty Brysselissä 22 päivänä syyskuuta 2003. Neuvoston puolesta Puheenjohtaja F. Frattini
2003/737/EY: Neuvoston päätös, tehty 22 päivänä syyskuuta 2003, Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta tehtävästä sopimuksesta



Virallinen lehti nro L 267 , 17/10/2003 s. 0024 - 0024



Neuvoston päätös, tehty 22 päivänä syyskuuta 2003, Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta tehtävästä sopimuksesta (2003/737/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 170 artiklan toisen alakohdan yhdessä 300 artiklan 2 kohdan ensimmäisen alakohdan ensimmäiseen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Euroopan yhteisön ja Ukrainan välinen tiede- ja teknologiayhteistyötä koskeva sopimus allekirjoitettiin 4 päivänä heinäkuuta 2002 Kööpenhaminassa. (2) Kyseisen sopimuksen 12 artiklan b kohdan mukaan sopimus tehdään aluksi 31 päivään joulukuuta 2002, ja se voidaan uusia osapuolten yhteisellä sopimuksella viiden vuoden jaksoiksi. (3) Ukrainan ulkoministeriö lähetti 15 päivänä lokakuuta 2002 kirjeen, jossa pyydettiin edellä mainitun sopimuksen uusimista viiden vuoden jaksoksi. Sopimuksen osapuolet katsovat, että sopimuksen nopea uusiminen olisi kummankin osapuolen edun mukaista. (4) Uusittava sopimus vastaa asiasisällöltään täysin juuri päättynyttä sopimusta. (5) Olisi hyväksyttävä yhteisön puolesta Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta tehtävä sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta sopimus Euroopan yhteisön ja Ukrainan välisen tiede- ja teknologiayhteistyötä koskevan sopimuksen uusimisesta viideksi vuodeksi. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus, jotta ilmaistaan yhteisön suostumus sitoutua sopimukseen. Tehty Brysselissä 22 päivänä syyskuuta 2003. Neuvoston puolesta Puheenjohtaja F. Frattini (1) Euroopan parlamentin lausunto, annettu 1. heinäkuuta 2003 (ei vielä julkaistu virallisessa lehdessä).
2003/742/EY: Komission päätös, tehty 13 päivänä lokakuuta 2003, päätöksen 98/371/EY muuttamisesta Slovakiasta tulevan tuoreen sianlihan tuonnin osalta (ETA:n kannalta merkityksellinen teksti) (tiedoksiannettu numerolla K(2003) 3579)



Virallinen lehti nro L 268 , 18/10/2003 s. 0073 - 0076



Komission päätös, tehty 13 päivänä lokakuuta 2003, päätöksen 98/371/EY muuttamisesta Slovakiasta tulevan tuoreen sianlihan tuonnin osalta (tiedoksiannettu numerolla K(2003) 3579) (ETA:n kannalta merkityksellinen teksti) (2003/742/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 14, 15 ja 16 artiklan, sekä katsoo seuraavaa: (1) Komission päätöksessä 98/371/EY(3), sellaisena kuin se on viimeksi muutettuna päätöksellä 2003/533/EY(4), vahvistetaan eläinten terveyttä koskevat vaatimukset ja eläinlääkärintodistukset tuoreen lihan tuonnissa tietyistä Euroopan maista. (2) Slovakia on ilmoittanut villisialla havaitusta klassisen sikaruton tapauksesta Trnavan piirissä; kyseinen piiri ei kuulu villisikojen tartunta-alueisiin, joihin sovelletaan rajoituksia. (3) Slovakia on toteuttanut toimenpiteitä villisikojen klassisen sikaruton torjumiseksi ja kieltänyt tältä alueelta peräisin olevan sianlihan kaiken tuonnin yhteisöön. (4) Siksi Trnavan piiri olisi poistettava päätöksen 98/371/EY liitteessä I olevasta niiden alueiden luettelosta, joilta on lupa tuoda sianlihaa yhteisöön. (5) Päätös 98/371/EY olisi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/371/EY liitteet I ja II tämän päätöksen liitteissä olevalla tekstillä. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 170, 16.6.1998, s. 16. (4) EUVL L 184, 23.7.2003, s. 33. LIITE I "LIITE I ERÄIDEN EUROOPAN MAIDEN ALUEIDEN KUVAUS ELÄINTEN TERVEYSTODISTUKSIA VARTEN >TAULUKON PAIKKA>" LIITE II "LIITE II Tuoreesta lihasta annettavassa todistuksessa edellytetyt eläinten terveystakeet >TAULUKON PAIKKA> Huom. Tuoreen lihan tuontia ihmisravinnoksi ei sallita, jollei komissio ole hyväksynyt viejänä olevan kolmannen maan jäämien valvontaohjelmaa."
2003/740/EY: Neuvoston päätös, tehty 7 päivänä lokakuuta 2003, Euroopan yhteisön ja Kroatian tasavallan välisen, Itävallan läpi tapahtuvaan Kroatian kauttakulkuliikenteeseen 1 päivästä tammikuuta 2003 sovellettavaa ekopistejärjestelmää koskevan sopimuksen tekemisestä kirjeenvaihtona



Virallinen lehti nro L 268 , 18/10/2003 s. 0067 - 0067



Neuvoston päätös, tehty 7 päivänä lokakuuta 2003, Euroopan yhteisön ja Kroatian tasavallan välisen, Itävallan läpi tapahtuvaan Kroatian kauttakulkuliikenteeseen 1 päivästä tammikuuta 2003 sovellettavaa ekopistejärjestelmää koskevan sopimuksen tekemisestä kirjeenvaihtona (2003/740/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 71 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Euroopan yhteisön ja Kroatian tasavallan välisessä kaupan alan asioita ja kaupan alaan liittyviä asioita koskevassa väliaikaisessa sopimuksessa(2) ja erityisesti maanteiden kauttakulkuliikennettä koskevassa pöytäkirjan n:o 6 2 artiklan 2 kohdan b alakohdassa vahvistetaan sellaisen ekopistejärjestelmän soveltaminen, joka vastaa vuoden 1994 liittymisasiakirjan pöytäkirjan n:o 9 11 artiklassa määrättyä järjestelmää. (2) Komissio on neuvotellut Euroopan yhteisön puolesta yhteisön ja Kroatian tasavallan välisen kirjeenvaihtona tehdyn sopimuksen, jossa vahvistetaan laskentajärjestelmä sekä ekopisteiden hallintoa ja valvontaa koskevat yksityiskohtaiset säännöt ja menettelyt. (3) Tämä sopimus allekirjoitettiin yhteisön puolesta 23 päivänä heinäkuuta 2003 sen mahdollista myöhempää lopullista hyväksymistä ennakoiden neuvoston päätöksen 2003/440/EY(3) mukaisesti. (4) Sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kroatian tasavallan välinen kirjeenvaihtona tehty, Itävallan läpi tapahtuvaan Kroatian kauttakulkuliikenteeseen 1 päivästä tammikuuta 2003 sovellettavaa ekopistejärjestelmää koskeva sopimus. Kirjeenvaihtona tehdyn sopimuksen teksti on liitetty tähän päätökseen(4). 2 artikla Tämä päätös julkaistaan Euroopan unionin virallisessa lehdessä. Tehty Luxemburgissa 7 päivänä lokakuuta 2003. Neuvoston puolesta Puheenjohtaja G. Tremonti (1) Lausunto annettu 15. toukokuuta 2003 (ei vielä julkaistu virallisessa lehdessä). (2) EYVL L 330, 14.12.2001, s. 3. (3) EUVL L 150, 18.6.2003, s. 32. (4) Sopimuksen tekstin osalta ks. EUVL L 150, 18.6.2003, s. 33. Kroatian puolesta sopimus allekirjoitettiin 1. elokuuta 2003.
2003/736/EY: Komission päätös, tehty 13 päivänä lokakuuta 2003, päätöksen 97/232/EY muuttamisesta siltä osin, että Grönlanti menettää virallisesti luomistaudista vapaan aseman (ETA:n kannalta merkityksellinen teksti) (tiedoksiannettu numerolla K(2003) 3575)



Virallinen lehti nro L 266 , 16/10/2003 s. 0001 - 0003



Komission päätös, tehty 13 päivänä lokakuuta 2003, päätöksen 97/232/EY muuttamisesta siltä osin, että Grönlanti menettää virallisesti luomistaudista vapaan aseman (tiedoksiannettu numerolla K(2003) 3575) (ETA:n kannalta merkityksellinen teksti) (2003/736/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 3 artiklan 1 kohdan, sekä katsoo seuraavaa: (1) Neuvoston direktiivissä 91/68/ETY(3), sellaisena kuin se on viimeksi muutettuna asetuksella (EY) N:o 806/2003(4) vahvistetaan eläinten terveyttä koskevat vaatimukset yhteisön sisäisessä lampaiden ja vuohien kaupassa. (2) Komission päätöksessä 97/232/EY(5), sellaisena kuin se on viimeksi muutettuna päätöksellä 2003/111/EY(6), laaditaan luettelot kolmansista maista, joista jäsenvaltiot sallivat lampaiden ja vuohien tuonnin. (3) Grönlannin on tunnustettu täyttävän direktiivin 91/68/ETY liitteessä A olevan 1 luvun II osan vaatimukset, ja näin ollen sen on tunnustettu olevan sellainen kolmas maa, joka täyttää virallisesti luomistaudista vapaan aseman edellytykset. (4) Grönlanti on ilmoittanut, ettei se aio ottaa satunnaisia näytteitä luomistaudin (Brucella melitensis) osalta lammas- ja vuohieläimistä. (5) Grönlanti ei siis enää täytä direktiivin 91/68/ETY liitteessä A olevan 1 luvun II osan 2 kohdassa annettuja satunnaistestausta koskevia vaatimuksia. Näin ollen Grönlanti ei myöskään enää täytä virallisesti luomistaudista vapaan aseman edellytyksiä. (6) Tämän vuoksi päätös 97/232/EY on muutettava vastaavasti. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/232/EY liitteessä oleva 5 osa tämän päätöksen liitteessä olevalla tekstillä. 2 artikla Tätä päätöstä sovelletaan 5 päivästä lokakuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 46, 19.2.1991, s. 19. (4) EUVL L 122, 16.5.2003, s. 1. (5) EYVL L 93, 8.4.1997, s. 43. (6) EUVL L 45, 19.2.2003, s. 25. LIITE "5 OSA Kolmannet maat tai kolmansien maiden osat, jotka täyttävät virallisesti luomistaudista vapaan aseman edellytykset Tsekki Unkari Romania Slovakia"
2003/733/EY: Komission päätös, tehty 10 päivänä lokakuuta 2003, päätöksen 97/222/EY muuttamisesta Virosta, Liettuasta ja Slovakiasta tapahtuvan lihavalmisteiden tuonnin osalta (ETA:n kannalta merkityksellinen teksti) (tiedoksiannettu numerolla K(2003) 3566)



Virallinen lehti nro L 264 , 15/10/2003 s. 0032 - 0037



Komission päätös, tehty 10 päivänä lokakuuta 2003, päätöksen 97/222/EY muuttamisesta Virosta, Liettuasta ja Slovakiasta tapahtuvan lihavalmisteiden tuonnin osalta (tiedoksiannettu numerolla K(2003) 3566) (ETA:n kannalta merkityksellinen teksti) (2003/733/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 21 a artiklan 2 kohdan, sekä katsoo seuraavaa: (1) Komission päätöksessä 97/222/EY(3), sellaisena kuin se on viimeksi muutettuna päätöksellä 2002/464/EY(4), vahvistetaan luettelo kolmansista maista tai niiden osista, joista on sallittua tuoda lihavalmisteita. (2) Klassisen sikaruton epidemiologinen tilanne Virossa, Liettuassa ja Slovakiassa on vastikään arvioitu sellaiseksi, että jäsenvaltioiden olisi sallittava tuoreen sianlihan tuonti kyseisistä kolmansista maista yhteisöön. (3) Päätöksessä 97/222/EY säädetty luettelo kolmansista maista tai niiden osista, joista jäsenvaltiot sallivat lihavalmisteiden tuonnin, olisi saatettava ajan tasalle sisällyttämällä siihen kyseiset kolmannet maat ottaen huomioon terveystilanne, jotta varmistetaan yhdenmukaisuus lihavalmisteiden eri käsittelyluokkia koskevien tuoreen lihan tuontiin liittyvien yhteisön sääntöjen kanssa. (4) On käytetty hyväksi tilaisuutta saattaa tiettyjen maiden nimet ajan tasalle ja lisätä alaviitteitä. Päätöksen 97/222/EY liitteen I ja II osa olisi selvyyden vuoksi korvattava kokonaisuudessaan. (5) Päätös 97/222/EY olisi tämän vuoksi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 97/222/EY liite tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä lokakuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 89, 4.4.1997, s. 39. (4) EYVL L 161, 19.6.2002, s. 16. LIITE Korvataan päätöksen 97/222/EY liitteen I ja II osa seuraavasti: "I OSA II-III osassa lueteltuja maita koskeva aluejako >TAULUKON PAIKKA> II OSA Kolmannet maat tai niiden osat, joista saa tuoda lihavalmisteita Euroopan yhteisöön >TAULUKON PAIKKA> - Todistusta ei ole laadittu, ja lihavalmisteiden tuonti ei ole sallittua."
2003/818/EY: Neuvoston päätös, tehty 17 päivänä marraskuuta 2003, alueiden komitean italialaisen jäsenen nimeämisestä



Virallinen lehti nro L 308 , 25/11/2003 s. 0022 - 0022



Neuvoston päätös, tehty 17 päivänä marraskuuta 2003, alueiden komitean italialaisen jäsenen nimeämisestä (2003/818/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Italian hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut jäsenen paikka Diego VIERINin toimikauden päätyttyä, mikä on annettu neuvostolle tiedoksi 11 päivänä marraskuuta 2003, ON PÄÄTTÄNYT SEURAAVAA: Ainoa artikla Nimetään Luciano CAVERI, Assessore al Turismo, Sport, Commercio, Trasporti ed Affari Europei della Regione Valle d'Aosta, alueiden komitean jäseneksi Diego VIERINin tilalle jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 17 päivänä marraskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
2003/817/EY: Neuvoston päätös, tehty 17 päivänä marraskuuta 2003, alueiden komitean saksalaisen varsinaisen jäsenen ja saksalaisen varajäsenen nimeämisestä



Virallinen lehti nro L 308 , 25/11/2003 s. 0021 - 0021



Neuvoston päätös, tehty 17 päivänä marraskuuta 2003, alueiden komitean saksalaisen varsinaisen jäsenen ja saksalaisen varajäsenen nimeämisestä (2003/817/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Saksan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut varsinaisen jäsenen paikka Erwin TEUFELin erottua, mikä on annettu neuvostolle tiedoksi 10 päivänä marraskuuta 2003, sekä varajäsenen paikka sen seurauksena, että Peter STRAUBia on ehdotettu varsinaiseksi jäseneksi, ON PÄÄTTÄNYT SEURAAVAA: Ainoa artikla a) Nimetään alueiden komitean varsinaiseksi jäseneksi: Peter STRAUB Erwin TEUFELin tilalle; b) nimetään alueiden komitean varajäseneksi: Erwin TEUFEL Peter STRAUBin tilalle; jäljellä olevaksi toimikaudeksi eli 25 päivään tammikuuta 2006. Tehty Brysselissä 17 päivänä marraskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
2003/815/EY: Neuvoston päätös, tehty 17 päivänä marraskuuta 2003, alueiden komitean espanjalaisen varajäsenen nimeämisestä



Virallinen lehti nro L 308 , 25/11/2003 s. 0019 - 0019



Neuvoston päätös, tehty 17 päivänä marraskuuta 2003, alueiden komitean espanjalaisen varajäsenen nimeämisestä (2003/815/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Espanjan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut varajäsenen paikka Adela BARRERO FLOREZin toimikauden päätyttyä, mikä on annettu neuvostolle tiedoksi 27 päivänä lokakuuta 2003, ON PÄÄTTÄNYT SEURAAVAA: Ainoa artikla Nimetään Darío DÍAZ ALVAREZ, Director General de Relaciones Exteriores y Asuntos Europeos, Comunidad Autónoma del Principado de Asturias, Miembro Suplente, alueiden komitean varajäseneksi Adela BARRERO FLOREZin tilalle jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 17 päivänä marraskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
2003/798/EY: Neuvoston päätös, tehty 5 päivänä kesäkuuta 2003, sopimuksesta, jolla uusitaan Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus



Virallinen lehti nro L 299 , 18/11/2003 s. 0020 - 0020



Neuvoston päätös, tehty 5 päivänä kesäkuuta 2003, sopimuksesta, jolla uusitaan Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus (2003/798/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 170 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Neuvosto teki 16 päivänä marraskuuta 2000 päätöksen(2), jolla se hyväksyi Euroopan yhteisön ja Venäjän federaation, jäljempänä "Venäjä", hallituksen välisen tiede- ja teknologiayhteistyötä koskevan sopimuksen. Sopimus tuli voimaan 10 päivänä toukokuuta 2001. (2) Sopimuksen 12 artiklan b alakohdassa määrätään seuraavaa: "Tämä sopimus tehdään aluksi 31 päivänä joulukuuta 2002 päättyväksi kaudeksi, ja se voidaan uusia osapuolten yhteisellä sopimuksella uusiksi viisivuotiskausiksi." (3) Venäjän federaation ulkoministeriö pyysi 19 päivänä syyskuuta 2002 annetulla verbaalinootilla sopimuksen uusimista viideksi vuodeksi. Sopimuksen osapuolet katsovat, että sopimuksen nopea uusiminen olisi kummankin osapuolen edun mukaista. (4) Uusittava sopimus vastaa asiasisällöltään täysin juuri päättynyttä sopimusta. (5) Sopimus, jolla uusitaan Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus, olisi hyväksyttävä yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön nimissä sopimus, jolla uusitaan viideksi vuodeksi Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus, jotta ilmaistaan yhteisön suostumus sitoutua sopimukseen. Tehty Brysselissä 5 päivänä kesäkuuta 2003. Neuvoston puolesta Puheenjohtaja M. Stratakis (1) Lausunto annettu 13. toukokuuta 2003 (ei vielä julkaistu virallisessa lehdessä). (2) EYVL L 299, 28.11.2000, s. 14.
2003/807/YUTP: Neuvoston päätös 2003/807/YUTP, tehty 17 päivänä marraskuuta 2003, Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen hyväksytyn yhteisen toiminnan 2002/589/YUTP täytäntöönpanosta Kaakkois-Euroopassa tehdyn päätöksen 2002/842/YUTP muuttamisesta ja sen voimassaolon jatkamisesta



Virallinen lehti nro L 302 , 20/11/2003 s. 0039 - 0039



Neuvoston päätös 2003/807/YUTP, tehty 17 päivänä marraskuuta 2003, Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen hyväksytyn yhteisen toiminnan 2002/589/YUTP täytäntöönpanosta Kaakkois-Euroopassa tehdyn päätöksen 2002/842/YUTP muuttamisesta ja sen voimassaolon jatkamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan, ottaa huomioon neuvoston yhteisen toiminnan 2002/589/YUTP 12 päivältä heinäkuuta 2002 Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen(1), ja erityisesti sen 6 artiklan, sekä katsoo seuraavaa: (1) Neuvosto teki 21 päivänä lokakuuta 2002 Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kaakkois-Euroopassa koskevan päätöksen 2002/842/YUTP(2), jolla oli tarkoitus panna täytäntöön yhteinen toiminta 2002/589/YUTP ja jolla annettiin tähän tarkoitukseen 200000 euroa. (2) Eräitä tavoitteita ei ole pystytty saavuttamaan ennen 22 päivää joulukuuta 2003, jolloin päätöksen 2002/842/YUTP voimassaolo päättyy, kun taas toisia tavoitteita olisi vahvistettava ja laajennettava edellä mainitun määräpäivän jälkeen. (3) Komission olisi huolehdittava siitä, että Euroopan unionin osallistuminen hankkeisiin, myös Yhdistyneiden Kansakuntien kehitysohjelman (UNDP) toteuttamiin asianmukaisiin toimenpiteisiin, on riittävän näkyvää. (4) Tämän vuoksi päätöksen 2002/842/YUTP voimassaoloa olisi jatkettava ja sitä olisi muutettava, ON PÄÄTTÄNYT SEURAAVAA: 1 artikla Muutetaan päätös 2002/842/YUTP seuraavasti: 1) Lisätään 1 artiklaan kohta seuraavasti: "4. Tehtävässä rahoitussopimuksessa määrätään, että UNDP huolehtii siitä, että Euroopan unionin hankkeeseen osallistumisella on sen suuruutta vastaava näkyvyys." 2) Korvataan 2 artiklan 1 kohdassa oleva 200000 euron määräinen rahoitusohje 300000 euron määräisellä rahoitusohjeella. Tämä täydentää määrää, joka on annettu käyttöön edellistä tätä toimintaa koskevaa päätöstä varten. 3) Korvataan 4 artiklan 1 kohdassa oleva toinen virke virkkeellä "Sen voimassaolo päättyy 31 päivänä joulukuuta 2004." 2 artikla Tätä päätöstä noudatetaan 23 päivästä joulukuuta 2003. 3 artikla Tämä päätös julkaistaan Euroopan unionin virallisessa lehdessä. Tehty Brysselissä 17 päivänä marraskuuta 2003. Neuvoston puolesta Puheenjohtaja F. Frattini (1) EYVL L 191, 19.7.2002, s. 1. (2) EYVL L 289, 26.10.2002, s. 1.